
ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

16 ΟΚΤΩΒΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αναγνώριση διόδου, που προϋπάρχει του έτους 1923, εντός του 
σχεδίου πόλεως της Κοινότητας Πελοπίου», Νομ. Ηλείας. ... 1 
Τροποποίηση του ρυμοτομικού σχεδίου Θεσσαλονίκης με τον καθορι¬ 


σμό των θέσεων, των διαστάσεων και του ύψους τριών αντλιοστα¬ 
σίων του αποχετευτικού αγωγού του Δήμου Θεσσαλονίκης. ... 2 
Καθορισμός χώρου και όρουν δόμησης για ανέγερση Τουριστικής μονά¬ 
δας σε περιοχή εκτός σχεδίου του Δήμου Κόνιτσας, Νομ. Ιοκχννίνων. 3 
Τροποποίηση ρυμοτομικού σχεδίου Σκιάθου στο Ο.Τ. 38, Νομ. Μαγνη¬ 
σίας. 4 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ. 3290 (1) 


Αναγνώριση διόδου, που προϋπάρχει του έτους 1923, εντός του σχε¬ 
δίου πόλεως της Κοινότητας Πελοπίου», Νομ. Ηλείας. 

Η ΝΟΜΑΡΧΗΣ ΗΛΕΙΑΣ 
’ Εχοντας υπόψη: 

1. Τις διατάξεις: α) Του Νόμου 1032/80 «Περί συστάσεως ΥΧΟΠ». 
β) Του Π. Δ/τος 910/77 «Περί οργανισμού Τ.Δ.Ε. 
γ) Του Ν. 3200/55 «Περί Διοικητικής αποκεντρώσεως». 


δ) Του Ν.Δ. 532/70 «Περί συμπληρώσεως των διατάξεων περί 
διοικ/κής αποκεντρώσεως. 

ε) Το άρθρο 8 του από 17.7/16.8.1923 Ν. Δ/τος. 

2. Την αριθ. 49/86 απόφαση του Κοινοτικού Συμβουλίου- Πε¬ 
λοπίου, περί αναγνωρίσεως διόδου, εντός του σχεδίου πόλεως ως 
προϋπάρχουσας του έτους 1923. 

3. Τα στοιχεία του Φακέλλου από τα οποία προκύπτει ότι η παραπάνω 
απόφαση δημοσιεύθηκε νόμιμα και ότι δεν υποβλήθηκε καμμιά ένσταση 
κατ’ αυτής. 

4. Την σύμφωνη γνώμη του Συμβουλίου ΧΟΠ, που διατυπώθηκε 
στο αριθ. 5/1986 πρακτικό αυτού (θέμα 2ο), αποφασίζουμε: 

Εγκρίνουμε την αναγνώριση διόδου, ως προϋπάρχουσας του 
έτους 1923, εντός του σχεδίου πόλεως της Κοινότητας, Πελοπίου, 
που αρχίζει από την οδό Μπούκουρα όπως λεπτομερώς απεικονίζε¬ 
ται στο τοπογραφικό διάγραμμα που συνέταξε και υπογράφει ο 
μηχανικός Ιωάννης Χριστόπουλος, με ημερομηνία Σεπτέμβριος 
1984 και με τα στοιχεία Γ Δ Ζ Ε και το οποίο Τοπογραφικό 
αποτελεί παράρτημα της απόφασής μας αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πύργος, 7 Αυγούστου 1986 
Η Νομάρχης 

ΑΛΕΚΑ ΜΑΡΚΟΓΙΑΝΝΑΚΗ 

Αριθ. ΑΠ/ΠΕ 34158 (2) 

Τροποποίηση του ρυμοτομικού σχεδίου Θεσσαλονίκης με τον καθορισμό 

των θέσεων, των διαστάσεων και του ύφους τριών αντλιοστασίων 

του αποχετευτικού αγωγού του Δήμου Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
' Εχοντας υπόψη: 

' 1. Τις δ/ξεις του από 17.7.23 Ν. Δ/τος (ΦΕΚ 228 τ.Α'/23) 
«περί σχεδίων πόλεων κ.λπ.» όπως μεταγενέστερα τροποποιήθηκαν 
και συμπληρώθηκαν και ειδικότερα τα άρθρα 3, 9 και 29. 

2. Τις δ/ξεις του Ν. 3200/55 «περί διοικητικής αποκέντρωσης» 
όπως αυτές τροποποιήθηκαν και συμπληρώθηκαν μεταγενέστερα. 

3. Τις δ/ξεις του Α.Ν. 314/68 (ΦΕΚ 47 τ.Α' 1968) «περί παροχής 
εις τον Υπουργό Βορείου Ελλάδας και τους Νομάρχες αρμοδιότητας 
επί θεμάτων εγκρίσεως επεκτάσεως και τροποποιήσεων σχεδίων πό¬ 
λεων και κωμών» άρθρο 1 όπως αντικαταστάθηκαν με το άρθρο 1 
του Ν.Δ. 1018/71 (ΦΕΚ 220 τ.Α/71). 

4. Τις διατάξεις του Ν. 1032/80 «περί συστάσεως του Υπουργείου 
Χωροταξίας, Οικισμού και Περ/ντος» (ΦΕΚ 57 τ.Α'/80) και ειδικό¬ 
τερα των άρθρων 2, 3 και 7 αυτού. 

5. Τις διατάξεις του Ν. 1558/85 «Κυβέρνηση και Κυβερνητικά 
Όργανα» και ειδικότερα το άρθρο 27 αυτού. 

6. Τις διατάξεις του Ν. 1337/83 «επέκταση των πολ/κών σχεδίων 
οικιστικής ανάπτυξης και σχετικές ρυθμίσεις» (ΦΕΚ 33τ.Α' /14.3.83) 
και ειδικότερα των άρθρων 26, 33, 37 και 38 αυτού, όπως συμπληρώ¬ 
θηκαν και τροποποιήθηκαν με τις δ/ξεις του Ν. 1512/85 «περί τροπο¬ 
οίησης και συμπλήρωσης πολ/κών δ/ξεων κ.λπ.» (ΦΕΚ 4 τ.Α'/ΙΙ. 
1.85 και ειδικότερα το άρθρο 8 αυτού. 


7. Τις δ/ξεις του 183 Π.Δ/τος (ΦΕΚ 70Α/5.6.86) «περί έγκρισης 
τροποποιήσεων και καθορισμό όρων και περιορισμών δόμησης, από 
τους Νομάρχες». 

8. Την αριθ. ΔΠ/ΕΑ/54253/30.12.85 απόφαση Νομάρχη 
Θεσ/νίκης «περί συστάσεως Συμβουλίου Χωροταξίας, Οικισμού και 
Περιβάλλοντος Νομού Θεσ/νίκης 

* 9. Τις αριθ. 388/82 και 429/84 αποφάσεις του Δημοτικού Συμβουλίου 
Δήμου Θεσ/νίκης. 

10. Την από 24.6.86 εισήγηση της Δ/νσης Οικισμού θεσ/νίκης. 

11. Τη σύμφωνη γνωμοδότηση του Συμβουλίου Χ.Ο.Π. Ν. θεσ/νίκης 
όπως αυτή διατυπώθηκε στην 427 πράξη της 27ης συνεδρίας, αποφασίζου- 
με: 

Εγκρίνεται η τροποποίηση του ρυμοτομικού σχεδίου Θεσσαλονίκης, 
με τον καθορισμό των θέσεων και διαστάσεων των κτιριών των αντλιο¬ 
στασίων του αποχετευτικού αγωγού του Δήμου Θεσσαλονίκης, και τον 
καθορισμό ανώτατου ύψους έξη (6) μέτρων από το φυσικό ή διαμορφω¬ 
μένο έδαφος, όπως τα παραπάνω σημειώνονται στα τρία τοπογραφικά 
διαγράμματα με κλίμακα 1:500 που θεωρήθηκαν από τον Δ/ντή 
Πολεοδομίας και συνοδεύουν την απόφαση αυτή. 

Η ισχύς της απόφασης αυτής αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή- 
οεως. 

Θεσσαλονίκη, 31 Ιουλίου 1986 
Ο Αναπληρωτής του Νομάρχη 
Διευθυντής Εσωτερικών 
ΓΕΩΡΓΟΣ ΡΟΒΙΘΗΣ 

Αριθ. 501 (3) 

Καθορισμός χώρου και όρων δόμησης για ανέγερση Τουριστικής μονάδας 

σε περιοχή εκτός σχεδίου του Δήμου Κόνιτσας, Νομ. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
' Εχοντας υπόψη: 

1. Τις διατάξεις του άρθρου 26 του Ν. 1337/83 όπως τροποποιή¬ 
θηκε με το άρθρο 8 παρ. 13 του Ν. 1512/85. 

2. Τις προτάσεις της Β’ φάσης της μελέτης Γενικού Πολεοδομικού 
Σχεδίου Κόνιτσας και τους όρους δόμησης που προτείνονται από την 
πολεοδομική Μελέτη Επέκτασης — Αναθεώρησης Κόνιτσας καθώς και 
τις απόψεις της Επιτροπής Επίβλεψης Ε.Π.Α. 

3. Την με αριθ. 39821/1912/16.7.86 έγκριση χωροθέτησης της 
τουριστικής μονάδας από την Δ/νση Χωροταξίας του Τπ.ΠΕ.ΧΩ.ΔΕ. 

4. Την αριθ. 14/1986 απόφαση του Δημοτικού Συμβουλίου Κόνι¬ 
τσας και τα στοιχεία που την συνοδεύουν, αποφασίζουμε: 

Καθορίζουμε το γήπεδο με στοιχεία ΑΒΓΔΕΖΗΘΙΚΑ όπως 
φαίνεται στο συνημμένο διάγραμμα κλ. 1:500 και το οδοιπορικό σκαρί¬ 
φημα σαν χώρο ανέγεσης Τουριστικής Ξενοδοχειακής μονάδας Β' 
κατηγορίας δυναμικότητας 80 κλινών στην εκτός σχεδίου περιοχή του 


Δήμου Κόνιστας, ιδιοκτησίας της Α.Ε. «ΚΟΝΙΤΣΑ ΛΑΪΚΗ ΑΝΑΠΤΥ¬ 
ΞΙΑΚΗ» και ορίζουμε τους παρακάτω όρους δόμησης: 

Αρτιότητα: ως έχει. 

Ύψος: οκτώμισυ (8,50) μέτρα, 
κάλυψη: είκοσι πέντε τοις εκατό (25%). 

Συντελεστής δομήσεως: πέντε δέκατα (0,5). 

Απόσταση από όρια: δέκα (10) μέτρα. 

Πάνω από το μέγιστο επιτρεπόμενο ύψος των οκτώμισυ (8,50) μέτρων 
επιβάλλεται η κατασκευή στέγηε με μέγιστη κλίση πενήντα τοις εκατό 
(50%). 

Κατά τα λοιπά ισχύει ο ΓΟΚ/85. 

Η απόφαση αυτή να δημοσιευθεί στην Εφημερίδα της Κυβερνήσεως. 
Γιάννενα, 11 Αυγούστου 1986 
Ο Νομάρχης 

ΒΑΣ. ΜΠΡΑΚΑΤΣΟΤΛΑΣ 




ΤΟΠΟΓΡΑΦΟ ΛΙΑΓΡ ΑΜΜΛ 

Αριθ. 5215 (4) 

Τροποποίηση ρυμοτομικού σχεδίου Σκιάθου στο Ο.Τ. 38, Νομ. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
• ' Εχοντας υπόψη: 

1. Του από 17.7.1923 Ν.Δ/τος «περί σχεδίων πόλεων κ.λπ.» όπως 
τροποποιήθηκαν και ισχύουν σήμερα και ιδιαίτερα τα άρθρα 3,9, 70 αυτού. 

2. Του 1018/71 Π.Δ/τος «περί τροποποιήσεως και συμπληρώσεως 
του Α.Ν. 314/1968» περί παροχής εις τον Υ.Β.Ε. Νομάρχες αρμοδιότητες 
κ.λπ. 

3. Του Ν. 1337/1983 «περί επεκτάσεως Πολεοδομικών σχεδίων κ.λπ.». 

4. Του Π.Δ/τος 443/1983 «Μεταβίβαση αρμοδιοτήτων στους Νο¬ 
μάρχες για την έγκριση τροποποιήσεων σχεδίων κ.λπ.». 

5. Το εγκεκριμένο ρυμοτομικό σχέδιο πόλης Σκιάθου. 

6. Τη 148/1985 απόφαση Δημοτικού Συμβουλίου Σκιάθου με την 
οποία προτείνεται η τροποποίηση σχεδίου πόλης Σκιάθου στο Ο.Τ. 38 
για τη μετατόπιση ΟΓ με βάση την υπάρχουσα πραγματικότητα. 

7. Τη βεβαίωση του Δήμου Σκιάθου για την αρτιότητα των οικοπέ¬ 
δων κ.λπ. και ότι δεν υποβλήθηκαν ενστάσεις. 


8. Την πράξη 11/1.4.1986 του Νομαρχιακού Συμβουλίου ΧΟΠ 
Ν. Μαγνησίας με την οποία γνωμοδοτεί και συμφωνεί για την τροπο¬ 
ποίηση του σχεδίου σύμφωνα με τη σχετική πρόταση — απόφαση .του 
Δημοτικού Συμβουλίου Σκιάθου, αποφασίζουμε: 

Εγκρίνουμε την τροποποίηση του εγκεκριμένου ρυμοτομικού σχε¬ 
δίου Σκιάθου στο Ο.Τ. 38 για τη μετατόπιση της οικοδομικής 
γραμμής όπως ειδικότερα φαίνεται στο σχετικό διάγραμμα που 
θεωρήθηκε από το ΤΠ και ΠΕ Ν. Μαγνησίας και αποτελεί αναπό¬ 
σπαστο τμήμα της απόφασης αυτής. 

Η απόφαση αυτή να- δημοσιευθεί στην Εφημερίδα της Κυβερνή- 
σεως. 

Βόλος, 25 Ιουλίου 1986 

Ο Νομάρχης 
. ΕΤΡ. ΚΑΦΑΝΤΑΡΗΣ 






















